Tisztelt Asszonyom / Uram!

A Profession.hu oldalán megjelent **Bolti eladó** állásra szeretnék jelentkezni, csatoltan küldöm az önéletrajzomat.

A Szász Károly Kereskedelmi Szakiskolában végeztem **női ruha eladóként**, 6 hónapos szakmai gyakorlatomat a C&B ruházati áruházban dolgoztam végig az Á-B-C Üzletközpontban 2012-ben.

A boltvezető elégedett volt a munkámmal:

 *„Judit nagyon lelkesen végezte a feladatát, sokat segített a vásárlóknak, készséges és udvarias volt. Kolléganőivel jól együttműködött, gyorsan megtanulta a rendszert és mindenben alkalmazkodó volt. Mivel extra státuszt nem kaptam, ezért nem tudtam Juditot véglegesíteni, de ha lenne +1 hely, azonnal felvenném őt.”*

 (Kovács Gyuláné, üzletvezető)

Alapfokon beszélek németül, ezért a külföldi vevőket is megértem, könnyebben kiszolgálom őket, így a vevők elégedetten távoznak.

START kártyával rendelkezem, így az alkalmazásom kedvezményesebben megoldható.

Próba napra szívesen megyek, hogy lássák, milyen a vevőkhöz és a munkához a hozzáállásom.

Azonnal is tudok kezdeni.

Bízom benne, hogy lehetőséget kapok egy személyes bemutatkozásra is, és hamarosan az Önök csapatát erősíthetem!

Üdvözlettel:

Balogh Judit